Módosított javaslat TANÁCSI IRÁNYELV A postai szolgáltatásokra kivetett hozzáadottérték-adóról szóló 77/388/EGK irányelv módosításáról (előterjesztő: a Bizottság az EK-Szerződés 250. cikkének (2) bekezdése alapján)

MAGYARÁZÓ FELJEGYZÉS

1. A javaslat célja

A Hatodik hozzáadottérték-adó irányelv tartalmaz felmentő rendelkezéseket bizonyos, az állami postai szolgálatok által nyújtott szolgáltatásokról és az általuk végzett termékértékesítésekről. Az irányelv szintén mentesít a postai szolgáltatás térítésére szolgáló postabélyegek értékesítésére alól. A fenti rendelkezéseket 1977-ben fogadták el, és azóta nem frissítették. Ugyanakkor az azóta eltelt idő alatt az európai postai szolgáltatások közötti verseny élesedik, és mivel a jelenlegi szabályok értelmében hasonló szolgáltatások különböző adózás alá tartoznak a szolgáltató természetétől függően, e rendelkezések immár nem összeegyeztethetők a semlegességi elvvel.

2. Előzmények

- A Bizottság az eredeti javaslatát [COM (2003) 234 végleges] 2003. május 5-én fogadta el.

- A Szerződés 93. cikkében meghagyott konzultációs eljárás során az Európai Parlament 2004. március 11-én terjesztette elő véleményét. E véleményben a Parlament 12 módosítás elfogadására kötelezte a Bizottságot.

3. A bizottság véleménye az Európai Parlament által javasolt módosításokról

3.1 Általános értékelés

Az Európai Parlament március 11-i plenáris ülésén javasolt módosítások egy része összhangban van a Bizottság azon célkitűzéseivel, melyek az európai postai piac mozgásterének szintjét kívánják visszaállítani, miközben a postai szolgáltatások bizonyos felhasználóinak védelmet nyújtanak a magasabb postai díjak ellen. A Bizottság ezért elfogadja a fent említett módosításokat és javaslatát ennek megfelelően módosítja.

3.2 A megfelelő módosítások vizsgálata

- A szolgáltatás helyét meghatározó új szabály alkalmazási köre [1. cikk 1. pont]

A Parlament javasolja a Bizottság javaslatában szereplő, a szolgáltatás helyét meghatározó különleges szabály alkalmazási körének kiszélesítését annak érdekében, hogy az alkalmazható legyen legfeljebb 10 kilogramm tömegű felcímzett borítékokkal, csomagokkal kapcsolatos rendes levélküldeményekkel, címzett reklámküldeménnyel, könyvekkel, katalógusokkal, és hírlapokkal összefüggő általános postai szolgáltatásokra is. Ez a módosítás összehangolná a szóban forgó tömeg mértékét a 97/67/EK irányelv 3. cikk (4) bekezdésében meghatározott tömeggel, és egy természetes határt szab az ágazatban. A módosítás a Bizottság számára elfogadható.

- Olyan szolgáltatások nyújtása, amelyek tárgyi adómentesek a termékek kiviteléhez fűződő kapcsolatuk miatt. [1. cikk 3. pont]

A jelenleg érvényes Hatodik hozzáadottérték-adó irányelv 15 cikk 13. pontja a termékek kivitelével kapcsolatos szolgáltatásokra érvényes adómentesség alól kizárja a 13. cikk értelmében mentesített szolgáltatásokat. A Bizottság javaslata úgy módosítja a 15. cikk 13. pontját, hogy az 1. cikk 1. pontjában szereplő, a szolgáltatás helyét meghatározó új szabály hatálya alá tartozó szolgáltatásokat kizárja az adómentesség alól. Az 1. cikk 1. pontjának módosításai miatt az 1. cikk 3. pontját szintén módosítani kell

- Azon termékek és szolgáltatások listája, amelyeket érinthet a csökkentett mértékű hozzáadottérték-adó [1. cikk 6. pont]

A Bizottság eredeti javaslata lehetővé tette a tagállamok számára, hogy bizonyos - név szerint az 1. cikk 1. és 3. pontjában szereplő rendelkezések hatálya alá tartozó - postai szolgáltatásokra csökkentett mértéket alkalmazzanak. A fenti két cikk módosításai miatt az 1. cikk 6. pontját ennek megfelelően módosítani kell.

- A javasolt irányelv végrehajtásának határideje [új 10. preambulumbekezdés és 2. cikk (1) bekezdés]

Mind az állami, mind a magán kézben levő postai szolgáltatók kérhetnek bizonyos haladékot annak érdekében, hogy rendszereiket az ebből az irányelvből fakadó új adókötelezettségekhez tudják igazítani. A Parlament hangot adott e tekintetben képviselt érdekének, és kérte, hogy a tagállamok és a szolgáltatók elegendő időt kapjanak a változásokra való felkészülés érdekében. A Parlament javasolta, hogy az irányelv végrehajtásának határidejét 2007. január 1-re rögzítsék. A 2. cikk eme módosítása elfogadható a Bizottság számára.

4. Következtetés

Az EK-Szerződés 250. cikke (2) bekezdésével összhangban a Bizottság a fentiek szerint módosítja javaslatát.

2003/0091 (CNS)

Módosított javaslat TANÁCSI IRÁNYELV A postai szolgáltatásokra kivetett hozzáadottérték-adóról szóló 77/388/EGK irányelv módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 93. cikkére,

tekintettel a Bizottság javaslatára [1],

[1] HL C ..., ..., ..., ... o.

tekintettel az Európai Parlament véleményére [2]

[2] HL C ..., ..., ..., ... o.

tekintettel a Gazdasági és Szociális Bizottság véleményére [3]

[3] HL C 80., 2004.3.30., 135.o.

mivel:

(1) A tagállamok forgalmi adóra vonatkozó jogszabályainak összehangolásáról - közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK Hatodik tanácsi irányelv [4] értelmében a postai szolgáltatásokra érvényes jelenlegi hozzáadottérték-adó (HÉA) alóli mentesség kizárólag az állami postai szolgáltatókra vonatkozik, és az ebből fakadó ellentmondás, mely szerint e szolgáltatások adómentesek, ha állami szolgáltatók nyújtják, és adókötelesek, ha magánkézben levő szolgáltatók nyújtják, a versenyhelyzet fokozatos eltorzulásához vezet.

[4] HL L 145., 1977.6.13., 1.o. Legutóbb a 2004/7/EK (HL L 27., 2004. 1.30., 44.o.) irányelv által módosított irányelv

(2) A belső piac megfelelő működése megkívánja, hogy, az ilyen eltorzulásokat minden lehetséges helyen meg kell szüntetni.

(3) A Bizottság elkötelezett a hozzáadottérték-adó rendszer belső piaci működésének egyszerűsítéséről és korszerűsítéséről szóló stratégia mellett [5].

[5] COM(2000) 348 végleges

(4) A hozzáadottérték-adó postai szolgáltatásokra való alkalmazásának tekintetében minden ilyen szolgáltatást adókötelessé kell tenni oly módon, hogy azokat áruszállítási szolgáltatásokként kell kezelni, ezzel lehetővé téve a postai szolgáltatók számára a beszerzések során felmerült előzetesen megfizetett adók levonását. Ennek következményeképpen az általános nettó díjaknak csökkenniük kell, és nem valószínű, hogy bármely , a hozzáadottérték-adó bevezetéséből fakadó általános díjemelkedés egyenlő lesz az egyes tagállamokban alkalmazott általános százalékos mértékkel.

(5) A bizonyos behatárolt területeken bekövetkező bruttó díjemelkedések meghiúsítása érdekében, helyénvaló a magánfogyasztók számára csökkentett mértéket alkalmazni, amely ugyanazt a bevételi hatást eredményezi, mint a jelenlegi adómentesség. Ugyanakkor az ágazatban nem kell bevezetni a csökkentett mértéket, mivel az még nagyobb fokú eltorzuláshoz vezetne.

(6) A levélküldeményekre vonatkozó és a szolgáltatás helyét meghatározó szabályokat módosítani kell annak érdekében, hogy csökkenjenek a hibák vagy csalás lehetőségei, egyszerűsödjön a folyamat és hogy biztosítható legyen a közösségi rendszer más, hasonló rendszerekkel való összehasonlíthatósága.

(7) A postai szolgáltatók egyszerűsített számviteli rendszere hatékonyságának megerősítése érdekében lehetővé kellene tenni a postai bélyegek árucikként való kezelését, de ha postai szolgáltatás igénybevétele céljából szerzik be azokat, adózási célokra figyelmen kívül kell hagyni.

(8) Tekintettel a nemzeti postai szolgáltatók által használt különböző szintű technológiákra, a legmegfelelőbb speciális számviteli rendszer kidolgozását a tagállamokra kell bízni.

(9) A tagállamok forgalmi adóra vonatkozó jogszabályainak összehangolásáról: a hozzáadottérték-adónak az ország területén nem honos adóalanyok részére történő visszatérítésének szabályairól szóló, 1986. november 17-i 86/560/EGK tizenharmadik tanácsi irányelv [6] értelmében a hozzáadottérték-adó visszatérítést a harmadik országokban honos postai szolgáltatók igényelhetik. Ugyanakkor mivel bizonyos állami tulajdonban levő postai szolgáltatók tevékenységei nem minősülnek gazdasági tevékenységnek, így az e visszatérítés megelőzése érdekében a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról szóló, 1997. december 15-i 97/67/EK európai parlamenti és tanácsi rendelet [7] 2. cikk (15) bekezdése értelmében a végdíjak után adómentesség és levonási jog jár az egy harmadik országból érkező, határokon átnyúló postai küldemények kézbesítésének tekintetében.

[6] HL L 326., 1986.11.21., 40.o.

[7] HL L 15., 1998. 1.21., 14.o.

(10) Annak érdekében, hogy a postai szolgáltatók kiigazíthassák rendszereiket, a tagállamoknak elegendő időt kell adni ahhoz, hogy hatályba léptessék az ezen irányelvnek való megfeleléshez szükséges törvényi, rendeleti és közigazgatási rendelkezéseket.

(11) Mivel ezen irányelv célkitűzéseit a fent említett okok miatt a tagállamok nem valósíthatják meg kellőképpen, és ezért közösségi szinten azok jobban megvalósíthatók, a Közösség a Szerződés 5. cikke értelmében a szubszidiaritás elvével összhangban intézkedéseket fogadhat el. Az említett cikkben szereplő arányosság elvével összhangban ez az irányelv nem lép túl azon, ami az említett célkitűzések eléréséhez szükséges.

(12) A 77/388/EGK irányelvet ennek megfelelően kell módosítani,

ELFOGADTA EZT AZ IRÁNYELVET:

1. cikk

A 77/388/EGK irányelv az alábbiak szerint módosul:

(1) A 9. cikkbe az alábbi (2) a) bekezdést illesztik be:

,A (2) b) bekezdéstől eltérve a rendes levélküldeménnyel, címzett reklámküldeménnyel, könyvekkel, katalógusokkal, és hírlapokkal kapcsolatos felcímzett borítékokkal, csomagokkal - melyek mindegyike egyenként legfeljebb 10 kilogramm tömegű - összefüggő általános postai szolgáltatások teljesítési helye az ország, amelyben a szállítás megkezdődik, kivéve azokat az eseteket, amikor a begyűjtésért és a kézbesítésért a címzett előre fizetett, amely esetben minden ilyen postai küldeményt a kézbesítés helyén kell kiszolgáltatni.

Ezen irányelv alkalmazásában az ,általános postai szolgáltatások" a hagyományos, a küldemény küldőjének nyújtott alapszolgáltatást jelentik, beleértve a leggyorsabb szabvány kategóriákban történő kézbesítéseket, ahol több, mint egy kategória létezik, és az ajánlott vagy regisztrált postai küldemények kézbesítését, azonban nem jelenti az expressz kézbesítést, az alvállalkozók által nyújtott szolgáltatásokat, vagy bármilyen, a 97/67/EK európai parlamenti és tanácsi irányelv [8] 2. cikk (15) bekezdése értelmében a végdíjakkal kapcsolatos bármilyen szolgáltatást. Felcímzett boríték vagy csomag az, amelyen szerepel egy adott cím és egy név szerint említett személy."

[8] HL L 15., 1998.1.21., 14.o.

(2) A 13. cikk az alábbiak szerint módosul:

a) Az A részben az (1) a) bekezdést törlik;

b) A B részben az e) pont helyébe a következő lép:

,e) illetékbélyegeknek és egyéb hasonló bélyegeknek a feltüntetett ellenértéken történő értékesítése;"

(3) A 15. cikk 13) pontjának helyébe a következő lép:

"13. ,13. a szolgáltatások nyújtása, beleértve a szállítást és az azt kísérő ügyleteket is, de kivéve a 13. cikk értelmében mentesített szolgáltatásokat, és a rendes levélküldeménnyel, címzett reklámküldeménnyel, könyvekkel, katalógusokkal, és hírlapokkal kapcsolatos felcímzett borítékokkal, csomagokkal - melyek mindegyike egyenként legfeljebb 10 kilogramm tömegű - összefüggő postai szolgáltatásokat, amennyiben azok közvetlenül kapcsolódnak termékek tranzitjához vagy kiviteléhez, vagy olyan termékek behozatalához, amelyekre a 7. cikk (3) bekezdése, vagy a 16. cikk (1) bekezdésének A része vonatkozik;"

(4) A XIV címhez az alábbi 26. d) cikket kell hozzáadni:

,26. d) cikk: Különleges rendszer a postai szolgáltatók részére

Ahol a tagállamok 12. cikk (3) a) bekezdésével és a H melléklet 18. kategóriájával összhangban csökkentett mértékű díjszabást alkalmaznak a postai szolgáltatásokra, az egyéb közösségi rendelkezések sérelme nélkül és az adókijátszások, az adókikerülések és az esetleges visszaélések megakadályozása érdekében a tagállamok által megállapított feltételek mellett a tagállamok elszámolhatják a szállított postai küldemények száma alapján meghatározandó fizetendő hozzáadottérték-adó összegét.

A kettős adózás elkerülése érdekében a fenti rendszert elfogadó tagállamok az általuk megfelelőnek ítélt mértékig módosíthatják a postai bélyegek kezelését annak érdekében, hogy biztosítsák, hogy csak a postai szolgáltatások legyenek adókötelesek.

Ahol ezt a rendszert elfogadják, a tagállamok bármely olyan adóköteles személy vonatkozásában beilleszthetnek megfelelő rendelkezést, aki egy postai szolgáltatás igénybevevőjeként a 17. cikk értelmében levonási joggal rendelkezik.

(5) Az F mellékletben az 5. kategóriát törlik.

(6) A H mellékletet a következő kategóriával egészítik ki:

,18. A felcímzett borítékokkal vagy csomagokkal kapcsolatos rendes levélküldeményekkel, címzett reklámanyagokkal, könyvekkel, katalógusokkal és hírlapokkal összefüggő általános postai szolgáltatások, amennyiben a szóban forgó postai küldemény legfeljebb 10 kilogramm tömegű, amely az e választási lehetőség céljából rögzített maximális érték."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2007. január 1-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Unió Hivatalos Lapjában való kihirdetése utáni huszadik napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelbe, YYYY.mm.dd-án/én.

A Tanács részéről

az elnök